
Cienījamie Ministru kabineta locekļi!
Iebilstam pret robežšķērsošanas punkta "Pāternieki" slēgšanu. Tas ir vienīgais autoceļu robežšķērsošanas punkts starp Latviju un Baltkrieviju, kas nodrošina legālu kravu tranzītu. Tā slēgšana neapturēs kravu plūsmu — tā tiks novirzīta caur citām Eiropas Savienības valstīm, savukārt Latvija zaudēs darba vietas, nodokļu ieņēmumus un loģistikas nozares konkurētspēju.
Aicinām slēgšanas vietā stiprināt robežkontroli, palielināt personāla skaitu, ieviest papildu drošības pasākumus un pirms lēmuma pieņemšanas veikt ekonomiskās ietekmes izvērtējumu, iesaistot transporta un loģistikas nozares pārstāvjus.

